- हत्यारी मशीन एक और लील गई, Aligarh News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Aligarh हत्यारी मशीन एक और लील गई
{"_id":"9027","slug":"Aligarh-9027-6","type":"story","status":"publish","title_hn":"\u0939\u0924\u094d\u092f\u093e\u0930\u0940 \u092e\u0936\u0940\u0928 \u090f\u0915 \u0914\u0930 \u0932\u0940\u0932 \u0917\u0908","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
अलीगढ़। सासनीगेट क्षेत्र में सराय बुर्ज स्थित एक सरिया मिल में स्क्रैप कटिंग मशीन के पट्टे की चपेट में आने से युवक की मौत हो गई। मौके पर पहुंची पुलिस ने शव को पोस्टमार्टम गृह भेज दिया। उधर, फैक्ट्री में पहुंचे लोगाें ने विरोध करने का प्रयास किया लेकिन पुलिस ने उन्हें समझा दिया। बाद में युवक के परिजन और ग्रामीण थाने पहुंच गए। थाना क्वार्सी-गांधीपार्क के बार्डर पर स्थित गांव भोपतपुर गड़राना निवासी सूरजपाल उर्फ सूरजा (35) इन दिनाें डोरी नगर बुद्ध विहार कालोनी में किराए पर अपने परिजनों के साथ रहता था। सूरजपाल के तीन बच्चों के सबसे बड़ी उसकी बेटी है। सूरजा सराय बुर्ज स्थित एक सरिया मिल में काम करता था। शुक्रवार को सूरजपाल स्क्रैप कटाई की मशीन पर काम कर रहा था। भाई अशोक ने बताया कि लाइट जाने के कारण वह इंजन से मशीन चालू करके पटा चढ़ा रहा था। यकायक उसी पटे की चपेट में आ गया, जिससे उसकी मौके पर ही मौत हो गई। हादसे की जानकारी मिलते ही मिल कर्मचारियों में हड़कंप मच गया। मिल के मुनीम ने इस मामले की जानकारी थाने पर जाकर दी। पुलिस ने मुनीम को हिरासत में ले लिया, जिसके बाद एसओ सासनीगेट घटना स्थल पर रवाना हो गए। पुलिस ने हंगामे की आशंका के चलते शव को मोरचरी पहुंचवाकर तत्काल क्यूआरटी मांग ली। उधर, हादसे की जानकारी मिलते ही युवक के परिजन भी आ गए, हंगामे का प्रयास करने वाले लोगाें को पुलिस ने शांत किया। इधर, हादसे की जानकारी मिलते ही सूरजा का भाई अशोक थाने पहुंचा तो वहां उसकी मुनीम से नोकझोंक हो गई। इसे लेकर बाद में अन्य लोगों की भीड़ भी आ गई। देर रात इस प्रकरण में फैक्ट्री मालिक व मृत परिवार में समझौता हो गया। बता दें कि इसी फैक्ट्री में पहले भी हादसे में इसी के परिवार के एक व्यक्ति की मौत हो चुकी है।